आचार्य कालू कन्या महाविद्यालय, जैन विश्वभारती संस्थान के तत्वावधान में 12 जनवरी विवेकानन्द जयन्ती के उपलक्ष में एक राजस्थान राज्य अन्तर्महाविद्यालय वाद-विवाद प्रतियोगिता का आयोजन विवेकानन्द क्लब द्वारा किया जायेगा। इस प्रतियोगिता का विषय ‘‘सदन की राय में समाचार माध्यमों का मौजूदा रवैया राष्ट्रीय एकता में बाधक है’’ रखा गया है। प्रतियोगिता के प्रायोजक देवराज मूलचन्द नाहर, चेरिटेबल ट्रस्ट, बंगलौर है। प्राचार्य प्रो. आनन्द प्रकाश त्रिपाठी के अनुसार इस प्रतियोगिता में राजस्थान के सभी महाविद्यालयों को आमंत्रित किया गया है। प्रतियोगिता के उद्घाटन कार्यक्रम की अध्यक्षता संस्थान के कुलपति प्रो. बच्छराज दूगड़ करेंगे। मुख्य अतिथि के रूप में डीडवाना के अतिरिक्त पुलिस अधीक्षक श्रीमन लाल मीणा शिरकत करेंगे तथा विशिष्ट अतिथि बंगलौर के भामाशाह मूलचन्द नाहर होंगे। वाद-विवाद प्रतियोगिता के संयोजक महाविद्यालय के व्याख्याता अभिषेक चारण और सह-संयोजक सोमवीर सांगवान होंगे।